
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 54 

1 Απριλίου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

36. Αύξηση θέσεων Επιθεωρητών - Ελεγκτών και Βο¬ 

ηθών Επιθεωρητών - Ελεγκτών Δημόσιας Διοίκη¬ 
σης του Σώματος Επιθεωρητών - Ελεγκτών Δη¬ 
μόσιας Διοίκησης. 1 

37. Καθορισμός προϋποθέσεων - κριτηρίων για τη 

χορήγηση αδειών εκμετάλλευσης περιπτέρων σε 
Πολεμιστές Κύπρου, Ατομα με Αναπηρία και Πο¬ 
λύτεκνους . 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 36 
Αύξηση θέσεων Επιθεωρητών - Ελεγκτών και Βοηθών 
Επιθεωρητών - Ελεγκτών Δημόσιας Διοίκησης 
του Σώματος Επιθεωρητών - Ελεγκτών Δημόσιας 
Διοίκησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παρ. 2 του ν. 3074/2002 
(ΦΕΚ 296/τ.Α'/4.12.2002) «Γενικός Επιθεωρητής Δημόσι¬ 
ας Διοίκησης Αναβάθμιση του Σώματος Επιθεωρητών 
- Ελεγκτών Δημόσιας Διοίκησης και του Συντονιστικού 
Οργάνου Επιθεώρησης και Ελέγχου και άλλες διατά¬ 
ξεις ». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α'). 

3. Την υπ’ αριθμ. 1666/ΔΙΟΕ89/13.1.2009 (ΦΕΚ 40/τ.Β7 
16.1.2009) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών». 

4. Το γεγονός ότι από τις διατάξεις του παρόντος 
Προεδρικού Διατάγματος προκαλείται δαπάνη σε βά¬ 
ρος του Κρατικού Προϋπολογισμού, ύψους 61.200,00 € 
περίπου για το τρέχον οικονομικό έτος και 122.400,00 € 


περίπου για κάθε επόμενο έτος. Η εν λόγω δαπάνη 
έτους 2009 θα αντιμετωπισθεί από τις εγγεγραμμένες 
πιστώσεις του Π/Υ εξόδων του Υπουργείου Εσωτερικών 
(Ε.Φ. 07-150 Γενική Γραμματεία Δημόσιας Διοίκησης και 
Ηλεκτρονικής Διακυβέρνησης, ΚΑΕ 0289), ενώ η δαπάνη 
του έτους 2010 και των επόμενων ετών θα αντιμετωπί¬ 
ζεται από τις πιστώσεις που θα εγγράφονται για τον 
σκοπό αυτό στον ανωτέρω προϋπολογισμό. 

5. Την υπ’ αριθμ. 25/2009 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Εσωτερικών και του Υφυπουργού Οικονομίας και Οικο¬ 
νομικών, αποφασίζουμε: 

Αρθρο 1 

Οι θέσεις των Επιθεωρητών - Ελεγκτών Δημόσιας 
Διοίκησης και των Βοηθών Επιθεωρητών - Ελεγκτών 
Δημόσιας Διοίκησης του Σώματος Επιθεωρητών - Ελε¬ 
γκτών Δημόσιας Διοίκησης (ΣΕΕΔΔ) αυξάνονται κατά 
έντεκα (11) και τέσσερις (4) αντίστοιχα. 

Αρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 20 Μαρτίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΝΙΚΟΛΑΟΣ ΛΕΓΚΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 37 
Καθορισμός προϋποθέσεων - κριτηρίων για τη χορήγη¬ 
ση αδειών εκμετάλλευσης περιπτέρων σε Πολεμιστές 
Κύπρου, Ατομα με Αναπηρία και Πολύτεκνους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 11 του άρθρου 10 του ν.δ. 1044/1971 (Α' 245), η 

οποία προστέθηκε με την παρ. 3 του άρθρου 1 του ν. 3648/ 
2008 (Α' 38). 

β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α'98). 

2. Την υπ’ αριθμ. ΔΙΔΚ/Φ. 1/25873/1.10.2007 κοινή απόφα¬ 
ση Πρωθυπουργού και Υπουργού Εσωτερικών «Ανάθεση 
αρμοδιοτήτων στους Υφυπουργούς Εσωτερικών Χρήστο 
Ζώη και Αθανάσιο Νάκο» (Β' 1950). 

3. Την υπ’ αριθμ. 249139/20.9.2007 κοινή απόφαση Πρω¬ 
θυπουργού και Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Άμυνας στους Υφυ¬ 
πουργούς Εθνικής Άμυνας» (Β' 1929). 

4. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

5. Την υπ’ αριθμ. 276/1.12.2008 γνωμοδότηση του Ε' 
Τμήματος του Συμβουλίου της Επικράτειας. 

Με πρόταση των Υφυπουργών Εσωτερικών, Εθνικής 
Άμυνας και του Υπουργού Υγείας και Κοινωνικής Αλλη¬ 
λεγγύης, αποφασίζουμε: 

Άρθρο 1 
Δικαιούχοι 

Με την επιφύλαξη των οριζομένων στο άρθρο 13 του 
ν.δ. 1044/1971, όπως ισχύει σήμερα δικαιούνται άδεια 
εκμετάλλευσης περιπτέρου οι κατωτέρω: 

α Τα άτομα με αναπηρία (Α με Α), με ποσοστό αναπη¬ 
ρίας εξήντα επτά τοις εκατό (67%) και άνω, που έχουν 
περιορισμένες δυνατότητες για επαγγελματική απα¬ 
σχόληση εξαιτίας οποιοσδήποτε χρόνιας σωματικής 
ή πνευματικής ή ψυχικής πάθησης ή βλάβης, η οποία 
αποδεικνύεται από γνωμάτευση της Πρωτοβάθμιας ή 
Δευτεροβάθμιας υγειονομικής επιτροπής του άρθρου 
6 του ν. 2556/1997 (Α' 270). 

β. Οι πολύτεκνοι, όπως ορίζονται στο άρθρο πρώτον 
του ν. 1910/1944 (Α' 229), όπως αυτό εκάστοτε ισχύει. 

γ. Οι πολεμιστές της Κύπρου, σύμφωνα με την παρ. 9γ 
του άρθρου 10 του ν.δ. 1044/1971. Τα πρόσωπα αυτά θεω¬ 
ρείται ότι αντιμετωπίζουν έντονο βιοποριστικό πρόβλημα 
εφόσον κατέχουν πιστοποιητικό του Τ μήματος Κοινωνι¬ 
κής Πρόνοιας της οικείας νομαρχιακής αυτοδιοίκησης. 
Ως μακροχρόνια άνεργοι νοούνται όσοι έχουν παραμείνει 
εκτός αγοράς εργασίας, παρόλο που την αναζητούν, για 
χρονικό διάστημα ανώτερο του ενός (1) έτους. 

Άρθρο 2 
Προϋποθέσεις 

Για την παραχώρηση του δικαιώματος εκμετάλλευσης 
περιπτέρου απαιτείται όπως ο αϊτών: 

α. Κατοικεί στον τόπο στον οποίο αιτείται την παραχώ¬ 
ρηση, διαμένοντας σε αυτόν για μία 5ετία τουλάχιστον 
πριν από το χρόνο υποβολής της αιτήσεως. Εάν σε κά¬ 
ποιο Δημοτικό, Τοπικό ή Κοινοτικό Διαμέρισμα υφίσταται 
κενή θέση περιπτέρου και δεν υπάρχουν δικαιούχο πρό¬ 
σωπα, δύναται να αποκατασταθούν σ’ αυτή τα αναφερό- 
μενα στο άρθρο 1 του παρόντος πρόσωπα, τηρούμενης 
της σειράς προτιμήσεως και του ποσοστού αναλογίας 
του άρθρου 3 του παρόντος, τα οποία διαμένουν στα 
υπόλοιπα Δημοτικά, Τοπικά ή Κοινοτικά Διαμερίσματα 
του Νομού προτιμώμενων όσων κατοικούν εγγύτερα στην 
εν λόγω θέση. 

β. Δεν υπηρετεί με οποιαδήποτε σχέση στο Δημόσιο ή σε 


Νομικό Πρόσωπο Δημοσίου Δικαίου ή Οργανισμό Τοπικής 
Αυτοδιοίκησης ή Τράπεζα, στην οποία το Δημόσιο έχει το 
σύνολο ή την πλειοψηφία των μετοχών ή Δημόσια Επιχεί¬ 
ρηση ή Οργανισμό Κοινής Ωφελείας, ούτε λαμβάνει σύνταξη 
λόγω υπηρεσίας του σε αυτά ή από μεταβίβαση, λόγω θα¬ 
νάτου, σύνταξης προσώπου που υπηρετούσε σε αυτά. 

γ. Το ετήσιο οικογενειακό εισόδημα να μην υπερβαίνει 
για μεν τους πολεμιστές Κύπρου το εκάστοτε αφορο¬ 
λόγητο ποσό του ετήσιου εισοδήματος από μισθούς 
και συντάξεις για δε τους πολύτεκνους και ΑμεΑ, το 
εκάστοτε αφορολόγητο ποσό του ετήσιου εισοδήματος 
που ισχύει γι αυτούς, χωρίς να συμπεριλαμβάνεται το 
ποσό του αναπηρικού ή πολυτεκνικού επιδόματος. 

δ. Δεν έχει παραιτηθεί ή στερηθεί με δική του υπαι¬ 
τιότητα του παραχωρηθέντος δικαιώματος εκμεταλ- 
λεύσεως περιπτέρου. Στην περίπτωση αυτή ο αϊτών 
έχει δικαίωμα νέας αίτησης παραχώρησης μετά την 
παρέλευση τριετίας από την ημερομηνία παραιτήσεως 
ή στερήσεως του παραχωρηθέντος δικαιώματος. 

ε. Δεν έχει κάνει χρήση της άμεσης ή έμμεσης προ¬ 
στασίας του ν. 2643/1998 (Α' 220). 

Αρθρο 3 

Κατανομή - Προτίμηση δικαιούχων ν. 3648/2008 

Οι πολεμιστές της Κύπρου ικανοποιούνται κατά προ¬ 
τεραιότητα, σύμφωνα με την παράγραφο 9γ του άρθρου 
10 ν.δ. 1044/1971 και οι εναπομένουσες θέσεις περιπτέ¬ 
ρων κατανέμονται στα άτομα με αναπηρία και τους 
πολύτεκνους σε ποσοστό 60% και 40% αντίστοιχα. 

Αρθρο 4 

Κατανομή - Προτίμηση δικαιούχων ν.δ. 1044/1971 

Οι άδειες εκμετάλλευσης περιπτέρων, του άρθρου 13 
παράγραφος 4 ν.δ. 1044/1971, όπως ισχύει, κατανέμο- 
νται, στα άτομα με αναπηρία και τους πολύτεκνους σε 
ποσοστό 60% και 40% αντίστοιχα. 

Αρθρο 5 

Κριτήρια - Μοριοδότηση Πολεμιστών Κύπρου. 

1. Οι πολεμιστές της Κύπρου μοριοδοτούνται ως εξής 
για τον καθορισμό της σειράς τους: 

α. Οι έχοντες προβλήματα λειτουργικότητας λαμβά¬ 
νουν εκατόν πενήντα (150) μόρια. 

β. Οι έχοντες έντονο βιοποριστικό πρόβλημα λαμβά¬ 
νουν εκατό (100) μόρια. 

γ. Οι μακροχρόνια άνεργοι λαμβάνουν πενήντα (50) 
μόρια. 

2. Ως κριτήριο για τον καθορισμό της σειράς στα 
τέκνα των πολεμιστών Κύπρου λαμβάνεται υπόψη το 
ποσοστό αναπηρίας και προηγούνται τα έχοντα μεγα¬ 
λύτερο ποσοστό αναπηρίας. 

3. Σε περίπτωση ισοβαθμίας μορίων για τους πολεμι¬ 
στές της Κύπρου ή ποσοστών αναπηρίας για τα τέκνα 
αυτών, θα προτιμούνται οι έχοντες το χαμηλότερο φο¬ 
ρολογητέο οικογενειακό εισόδημα. 

Αρθρο 6 

Κριτήρια - Μοριοδότηση Ατόμων με Αναπηρία 

Ως κριτήρια για τον καθορισμό της σειράς στα άτο¬ 
μα με αναπηρία, Έλληνες πολίτες και πολίτες κρατών 
- μελών της Ευρωπαϊκής Ένωσης που διαμένουν μόνιμα 
στην Ελλάδα, λαμβάνονται το ποσοστό αναπηρίας εξή¬ 
ντα επτά τοις εκατό (67%) και άνω και η οικογενειακή 
κατάσταση, ως εξής: 

α. Ο αριθμός των μορίων με βάση το κριτήριο της 
αναπηρίας καθορίζεται σύμφωνα με τον ακέραιο αριθμό, 
στον οποίο ανέρχεται το ποσοστό αναπηρίας τους, 
πολλαπλασιαζόμενο με το συντελεστή πέντε (5). 

β. Ο αριθμός των μορίων με βάση το κριτήριο της 
οικογενειακής κατάστασης καθορίζεται ως εξής: 

αα. Για τον έγγαμο ή διαζευγμένο ή άγαμο ή χήρο γονέα 
που έχει την επιμέλεια ενός (1) ή περισσότερων τέκνων 
προστίθενται επιπλέον τριάντα (30) μόρια για κάθε ανή¬ 
λικο τέκνο. Αν στην οικογένεια υπάρχει τέκνο ή σύζυγος 
με ποσοστό αναπηρίας εξήντα επτά τοις εκατό (67%) και 
άνω, προστίθενται επιπλέον πενήντα (50) μόρια. 

ββ. Γ ια το ανήλικο τέκνο με ποσοστό αναπηρίας 
εξήντα επτά τοις εκατό (67%) και άνω, σε περίπτωση 
θανάτου και των δύο γονέων, προστίθενται επιπλέον 
εκατό (100) μόρια. 

γ. Σε περίπτωση ισοβαθμίας μορίων θα προτιμούνται 
οι έχοντες το χαμηλότερο φορολογητέο οικογενειακό 
εισόδημα. 

Αρθρο 7 

Κριτήρια - Μοριοδότηση Πολυτέκνων. 

Ως κριτήριο για τον καθορισμό της σειράς στους πολύ¬ 
τεκνους Έλληνες πολίτες και πολίτες κρατών - μελών της 
Ευρωπαϊκής Ένωσης που διαμένουν μόνιμα στην Ελλάδα, 
λαμβάνεται η οικογενειακή κατάσταση, όπως παρακάτω: 

α. Μεταξύ των πολυτέκνων προτιμούνται κατά σειρά 
οι έχοντες περισσότερα μόρια, τα οποία υπολογίζονται 
ως εξής: 

αα. Εκατό (100) μόρια λαμβάνει κάθε ανήλικο τέκνο πο¬ 
λύτεκνης οικογένειας, μέχρι την ηλικία των έξι (6) ετών. 

ββ. Εκατόν πενήντα (150) μόρια λαμβάνει κάθε άγαμο 
τέκνο που φοιτά κανονικά στο Δημοτικό σχολείο ή το 
Γυμνάσιο ή είναι απόφοιτος Δημοτικού ή Γυμνασίου και 
μέχρι της συμπληρώσεως του εικοστού τρίτου (23ου) 
έτους της ηλικίας τους. 

γγ. Διακόσια (200) μόρια λαμβάνει κάθε άγαμο τέκνο 
εάν φοιτά κανονικά στο Λύκειο ή είναι απόφοιτος Λυ¬ 
κείου και μέχρι της συμπληρώσεως του εικοστού τρίτου 
(23ου) έτους της ηλικίας τους. 

δδ. Τριακόσια (300) μόρια λαμβάνει κάθε άγαμο τέκνο 
εάν φοιτά κανονικά σε ΤΕΙ ή ΑΕΙ ή είναι πτυχιούχος 
αντίστοιχα και μέχρι της συμπληρώσεως του εικοστού 
πέμπτου (25ου) έτους της ηλικίας τους. 

εε. Εκατό (100) μόρια λαμβάνει ο χήρος(α) πολύτεκνος 
πατέρας ή μητέρα ή ο μόνος υπόχρεος για τη διατροφή 
των τέκνων γονέας. 

στστ. Από εκατό (100) μόρια λαμβάνει ο πολύτεκνος 
γονέας ή το τέκνο αυτού όταν έχει ποσοστό αναπηρίας 
εξήντα επτά (67%) και άνω. 

ζζ. Διακόσια (200) μόρια λαμβάνονται σε περίπτωση 
θανάτου και των δύο γονέων. 

β. Σε περίπτωση ισοβαθμίας μορίων θα προτιμούνται 
οι έχοντες το χαμηλότερο φορολογητέο οικογενειακό 
εισόδημα. 

Αρθρο 8 

Διάρκεια Αδειών Εκμετάλλευσης Περιπτέρων 

Η διάρκεια του δικαιώματος αδείας εκμετάλλευσης 
περιπτέρου, κατά τις διατάξεις του παρόντος, καθορί¬ 
ζεται ως εξής: 

α. Για τους δικαιούχους της παραγράφου α του άρ¬ 
θρου 1 μέχρι τη συνταξιοδότηση τους από οποιοδήποτε 


ασφαλιστικό φορέα και δεν μεταβιβάζεται σε άλλο μέλος 
της οικογένειας τους. 

β. Για τους δικαιούχους της παραγράφου β του άρ¬ 
θρου 1 μέχρι τη συνταξιοδότηση τους από οποιοδήποτε 
ασφαλιστικό φορέα. Σε περίπτωση θανάτου του δικαι¬ 
ούχου προ της συνταξιοδοτήσεως του, το περίπτερο 
μεταβιβάζεται στον ή στην σύζυγο μέχρι την συνταξι- 
οδότηση και αυτού, εφόσον πληροί τις προϋποθέσεις 
του άρθρου 2 του παρόντος. 

γ. Για τους δικαιούχους της παραγράφου γ του άρθρου 
1 υφίσταται ισοβίως και μετά το θάνατο αυτού μεταβιβά¬ 
ζεται στη σύζυγο, εφόσον πληροί τις προϋποθέσεις του 
άρθρου 2 του παρόντος. Γ ια τα τέκνα τους, εφόσον αυτά 
έχουν αναπηρία άνω του 60%, μέχρι τη συνταξιοδότηση 
τους από οποιοδήποτε ασφαλιστικό φορέα. 

Αρθρο 9 

Απαιτούμενα Δικαιολογητικά 

1. Για τα Ατομα με Αναπηρία, 
α. Αίτηση. 

β. Επικυρωμένο φωτοαντίγραφο της Αστυνομικής 
Τ αυτότητας. 

γ. Υπεύθυνη Δήλωση ν. 1599/1986 (ΦΕΚ Α' 75) για πε¬ 
νταετή διαμονή εντός του Δημοτικού, Τοπικού ή Κοι¬ 
νοτικού Διαμερίσματος της οικείας Νομαρχίας (με θε¬ 
ωρημένο το γνήσιο της υπογραφής). 

δ. Υπεύθυνη Δήλωση ν. 1599/1986 σχετικά με μη υπη¬ 
ρεσία ή συνταξιοδότηση λόγω υπηρεσίας στο Δημόσιο 
ή Ν.Π.Δ.Δ. ή Ο.Τ.Α. ή Τράπεζα ή Δημόσια Επιχείρηση ή 
Οργανισμό Κοινής Ωφελείας (με θεωρημένο το γνήσιο 
της υπογραφής). 

ε. Εκκαθαριστικό σημείωμα από την αρμόδια Δ.Ο.Υ. 
(των τριών (3) τελευταίων οικονομικών ετών). 

στ. Αντίγραφο φορολογικής δήλωσης θεωρημένο από 
την αρμόδια Δ.Ο.Υ. (των τριών (3) τελευταίων οικονομι¬ 
κών ετών) και σε περίπτωση μη υποχρέωσης υποβολής 
φορολογικής δήλωσης, υπεύθυνη δήλωση του ν. 1599/ 
1986 θεωρημένη από την αρμόδια Δ.Ο.Υ. 

ζ. Υπεύθυνη Δήλωση ν. 1599/1986 περί μη αποκατάστα¬ 
σης του ενδιαφερομένου με περίπτερο σε ολόκληρη τη 
χώρα (με θεωρημένο το γνήσιο της υπογραφής). 

η. Πιστοποιητικό της Πρωτοβάθμιας ή Δευτεροβάθμιας 
Υγειονομικής Επιτροπής του άρθρου 6 του ν. 2556/1997, 
όπως ισχύει σήμερα, από το οποίο να προκύπτει η πά¬ 
θηση και το ποσοστό αναπηρίας. 

θ. Υπεύθυνη Δήλωση του ν. 1599/1986, ότι δεν έχει κάνει 
χρήση της άμεσης ή έμμεσης προστασίας του ν. 2643/ 
1998, όπως ισχύει σήμερα. 

ι. Αντίγραφο Ποινικού Μητρώου, για δικαστική χρήση 
(άρθρο 577 του ΚΠΔ, όπως αντικαταστάθηκε από το 
άρθρο 10 του ν. 1805/1988 (ΦΕΚ Α' 199), το οποίο θα 
κατατίθεται μετά την ολοκλήρωση της αξιολόγησης 
και πριν από την έκδοση της απόφασης παραχώρησης 
της άδειας στο δικαιούχο. 

2. Γ ια τους Πολύτεκνους, 
α. Αίτηση. 

β. Επικυρωμένο φωτοαντίγραφο της Αστυνομικής 
Τ αυτότητας. 

γ. Υπεύθυνη Δήλωση ν. 1599/1986 για πενταετή διαμονή 
εντός του Δημοτικού, Τοπικού ή Κοινοτικού Διαμερίσμα¬ 
τος της οικείας Νομαρχίας (με θεωρημένο το γνήσιο της 
υπογραφής). 

δ. Υπεύθυνη Δήλωση ν. 1599/1986 σχετικά με μη υπη¬ 
ρεσία ή συνταξιοδότηση λόγω υπηρεσίας στο Δημόσιο 
ή Ν.Π.Δ.Δ. ή Ο.Τ.Α. ή Τράπεζα ή Δημόσια Επιχείρηση ή 
Οργανισμό Κοινής Ωφελείας (με θεωρημένο το γνήσιο 
της υπογραφής). 

ε. Εκκαθαριστικό σημείωμα από την αρμόδια Δ.Ο.Υ. 
(των τριών (3) τελευταίων οικονομικών ετών). 

στ. Αντίγραφο φορολογικής δήλωσης θεωρημένο από 
την αρμόδια Δ.Ο.Υ. (των τριών (3) τελευταίων οικονομικών 
ετών) και στην περίπτωση μη υποχρέωσης υποβολής 
φορολογικής δήλωσης, υπεύθυνη δήλωση του ν. 1599/1986 
θεωρημένη από την αρμόδια Δ.Ο.Υ. 

ζ. Υπεύθυνη Δήλωση ν. 1599/1986 περί μη αποκατάστα¬ 
σης του ενδιαφερομένου με περίπτερο σε ολόκληρη τη 
χώρα (με θεωρημένο το γνήσιο της υπογραφής). 

η. Πιστοποιητικό της Ανώτατης Συνομοσπονδίας Πο¬ 
λυτέκνων Ελλάδος, που να πιστοποιεί την πολυτεκνική 
ιδιότητα. 

θ. Υπεύθυνη Δήλωση του ν. 1599/1986, ότι δεν έχει κάνει 
χρήση της άμεσης ή έμμεσης προστασίας του ν. 2643/ 
1998, όπως ισχύει σήμερα. 

ι. Πιστοποιητικό της Πρωτοβάθμιας ή Δευτεροβάθμιας 
Υγειονομικής Επιτροπής του άρθρου 6 του ν. 2556/1997, 
όπως ισχύει σήμερα, από το οποίο να προκύπτει η πάθη¬ 
ση και το ποσοστό αναπηρίας (σε περίπτωση αναπηρίας 
μέλους της οικογένειας). 

ια. Αντίγραφο Ποινικού Μητρώου, για δικαστική χρήση 
(άρθρο 577 του ΚΠΔ, όπως αντικαταστάθηκε από το 
άρθρο 10 του ν. 1805/1988, το οποίο θα κατατίθεται 
μετά την ολοκλήρωση της αξιολόγησης και πριν από 
την έκδοση της απόφασης παραχώρησης της άδειας 
στο δικαιούχο. 

3. Για τους Πολεμιστές Κύπρου, 
α. Αίτηση. 

β. Επικυρωμένο φωτοαντίγραφο της Αστυνομικής 
Τ αυτότητας. 

γ. Υπεύθυνη Δήλωση ν. 1599/1986 για πενταετή διαμονή 
εντός του Δημοτικού, Τοπικού ή Κοινοτικού Διαμερίσμα¬ 
τος της οικείας Νομαρχίας (με θεωρημένο το γνήσιο 
της υπογραφής). 

δ. Υπεύθυνη Δήλωση ν. 1599/1986 σχετικά με μη υπη¬ 
ρεσία ή συνταξιοδότηση λόγω υπηρεσίας στο Δημόσιο 
ή Ν.Π.Δ.Δ. ή Ο.Τ.Α ή Τράπεζα ή Δημόσια Επιχείρηση ή 
Οργανισμό Κοινής Ωφελείας (με θεωρημένο το γνήσιο 
της υπογραφής). 

ε. Εκκαθαριστικό σημείωμα από την αρμόδια Δ.Ο.Υ. 
(των τριών (3) τελευταίων οικονομικών ετών). 

στ. Αντίγραφο φορολογικής δήλωσης θεωρημένο από 
την αρμόδια Δ.Ο.Υ. (των τριών (3) τελευταίων οικονομι¬ 
κών ετών) και στην περίπτωση μη υποχρέωσης υποβολής 
φορολογικής δήλωσης, υπεύθυνη δήλωση του ν. 1599/ 
1986, θεωρημένη από την αρμόδια Δ.Ο.Υ. 

ζ. Υπεύθυνη Δήλωση ν. 1599/1986 περί μη αποκατάστα¬ 
σης του ενδιαφερομένου με περίπτερο σε ολόκληρη τη 
χώρα (με θεωρημένο το γνήσιο της υπογραφής). 

η. Πιστοποιητικό της Πρωτοβάθμιας ή Δευτεροβάθμιας 
Υγειονομικής Επιτροπής του άρθρου 6 του ν. 2556/1997 
(ΦΕΚ Α' 270), όπως ισχύει σήμερα, από το οποίο να 
προκύπτει η πάθηση και το ποσοστό αναπηρίας των 
τέκνων των πολεμιστών Κύπρου. 


θ. Βεβαίωση Ζώνης των Πρόσω από τη ΔΙΣ/ΓΕΣ, η 
οποία χορηγείται κατόπιν προσκομίσεως πιστοποιητι¬ 
κού τύπου Α' Στρατολογικού Γ ραφείου. 

ι. Αντίγραφο Ποινικού Μητρώου, για δικαστική χρήση 
(άρθρο 577 του ΚΠΔ, όπως αντικαταστάθηκε από το 
άρθρο 10 του ν. 1805/1988), το οποίο θα κατατίθεται 
μετά την ολοκλήρωση της αξιολόγησης και πριν από 
την έκδοση της απόφασης παραχώρησης της άδειας 
στο δικαιούχο. 

ια. Πιστοποιητικό από το Τμήμα Κοινωνικής Πρόνοιας 
της οικείας Νομαρχίας, που να βεβαιώνει ότι είναι οι¬ 
κονομικά αδύνατος, ή βεβαίωση από τον Ο.Α.Ε.Δ. ή από 
άλλο Φορέα που να αποδεικνύει ότι είναι μακροχρόνια 
άνεργος, ή γνωμάτευση της Α.Σ.Υ.Ε, που να αποδεικνύει 
ότι έχει προβλήματα λειτουργικότητας. Η παραπομπή 
στην Α.Σ.Υ.Ε. θα γίνεται με μέριμνα της ΓΔΟΣΥ/ΔΕΠΑΘΑ, 
με την υποβολή των εξής δικαιολογητικών: 

(1) Αίτηση. 

(2) Επικυρωμένο φωτοαντίγραφο της Αστυνομικής 
Τ αυτότητας. 

(3) Βεβαίωση Ζώνης των Πρόσω από τη ΔΙΣ/ΓΕΣ, η 
οποία χορηγείται κατόπιν προσκομίσεως πιστοποιητι¬ 
κού τύπου Α' Στρατολογικού Γ ραφείου. 

(4) Ιατρική Γνωμάτευση. 

(5) Βεβαίωση του οικείου συνδέσμου ή συλλόγου πο¬ 
λεμιστών, αναγνωρισμένου από το ΥΠΕΘΑ, που να βε¬ 
βαιώνονται οι προϋποθέσεις του άρθρου 1 παράγραφος 
3 του παρόντος. 

Άρθρο 10 

Δημιουργία Νέων Θέσεων Περιπτέρων 

Εντός τριών (3) μηνών από τη δημοσίευση του παρό¬ 
ντος με απόφαση του οικείου Νομάρχη προσδιορίζεται 
ο αριθμός αδειών εκμετάλλευσης περιπτέρων που θα 
προκύψουν από την εφαρμογή του άρθρου 10 παρ. 9 
του ν.δ. 1044/1971. 

Άρθρο 11 

Όργανα Ελέγχου Δικαιολογητικών 

Ο έλεγχος των δικαιολογητικών καθώς και η διαδι¬ 
κασία κατάρτισης Πινάκων δικαιούχων και μη, γίνεται 
με μέριμνα της οικείας Νομαρχιακής Αυτοδιοίκησης, 
σύμφωνα με τις ισχύουσες διατάξεις. 

Άρθρο 12 
Έναρξη ισχύος 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας, αναθέτουμε τη δημο¬ 
σίευση και εκτέλεση του Διατάγματος αυτού. 

Αθήνα, 20 Μαρτίου 2009 

